Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν δεν είναι δυνατός ο εντοπισμός της συσκευής BLUETOOTH(R) με την οποία θέλω να επικοινωνήσω;

- Μειώστε την απόσταση ανάμεσα στον υπολογιστή σας VAIO και στη συσκευή BLUETOOTH σε λιγότερο από 10 μέτρα.
  Αν ο υπολογιστής βρίσκεται σε απόσταση μεγαλύτερη των 10 μέτρων από τη συσκευή BLUETOOTH, η επικοινωνία δεν θα είναι δυνατή.
  Ο υπολογιστής ενδέχεται να μην μπορεί να επικοινωνήσει με τη συσκευή BLUETOOTH ακόμα και εντός των 10 μέτρων λόγω της ύπαρξης εμποδίων ανάμεσα στις συσκευές, της ποιότητας των ραδιοκυμάτων, του περιβάλλοντος χώρου όπου υπάρχουν τοίχοι και των υλικών αυτών των τοίχων ή του λογισμικού που χρησιμοποιείται. Σε αυτήν την περίπτωση, απομακρύνετε τον υπολογιστή από τα εμπόδια ή μετακινήστε τον πιο κοντά στη συσκευή.

- Βεβαιωθείτε ότι η λειτουργία BLUETOOTH της συσκευής με την οποία θέλετε να επικοινωνήσετε είναι ενεργοποιημένη και ότι η συσκευή δεν βρίσκεται σε κατάσταση εξοικονόμησης ενέργειας.

- Βεβαιωθείτε ότι η λειτουργία BLUETOOTH της συσκευής με την οποία θέλετε να επικοινωνήσετε είναι ενεργοποιημένη.
  Για περισσότερες πληροφορίες, ανατρέξτε στο εγχειρίδιο της συσκευής.

- Αν η συσκευή με την οποία θέλετε να επικοινωνήσετε βρίσκεται ήδη σε επικοινωνία με άλλη συσκευή BLUETOOTH, ενδέχεται να μην είναι δυνατός ο εντοπισμός της ή η επικοινωνία της με τον υπολογιστή σας VAIO.