Εγχειρίδιο χρήσης VAIO

Έννοια

# Πληροφορίες για την ανάκτηση

Ανάκτηση είναι η διαδικασία επαναφοράς της ενσωματωμένης συσκευής αποθήκευσης στην αρχική της εργοστασιακή κατάσταση. Ανανέωση είναι η διαδικασία επανεγκατάστασης του λειτουργικού συστήματος με διατήρηση των βασικών ρυθμίσεων και των προσωπικών δεδομένων.
Κάντε πρώτα ανανέωση στον υπολογιστή σας VAIO αν ο υπολογιστής παρουσιάσει αστάθεια. Αν το πρόβλημα εξακολουθεί, εκτελέστε τη διαδικασία επαναφοράς του υπολογιστή.
Υπάρχουν δύο τρόποι επαναφοράς του υπολογιστή:

- Από δίσκους επαναφοράς

- Από την περιοχή επαναφοράς

Σημείωση

- Τα μοντέλα που διαθέτουν SSD 64 GB ή 128 GB δεν υποστηρίζουν τη λειτουργία ανανέωσης. Αν ελέγξετε τη χωρητικότητα της SSD, πατήστε το κουμπί ASSIST ενώ ο υπολογιστή σας VAIO είναι απενεργοποιημένος, για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode), και επιλέξτε Έναρξη ρύθμισης BIOS (Start BIOS setup).

## Πότε πρέπει να εκτελέσω τη διαδικασία επαναφοράς ή ανανέωσης;

- Αν η λειτουργία του υπολογιστή σας VAIO παρουσιάζει αστάθεια

- Αν ο υπολογιστής σας VAIO έχει προσβληθεί από ιό υπολογιστών

- Αν ο υπολογιστής σας VAIO παρουσιάζει προβλήματα τα οποία δεν μπορούν να επιλυθούν μέσω των διαδικασιών αντιμετώπισης προβλημάτων

- Αν έχετε διαμορφώσει κατά λάθος τη μονάδα C:

## Ποιες εφαρμογές θα πρέπει να χρησιμοποιήσω για την επαναφορά ή την ανανέωση του υπολογιστή VAIO ή για τη δημιουργία δίσκων επαναφοράς;

Χρησιμοποιήστε τις ακόλουθες εφαρμογές.

### VAIO Care

- Δημιουργία δίσκων επαναφοράς

- Έλεγχος του υλικού του υπολογιστή σας

### VAIO Care (λειτουργία Επαναφορά συστήματος): Αποκατάσταση ή συντήρηση του συστήματος (VAIO Care (Rescue Mode) : Recover or maintain your system)

- Ανάκτηση του υπολογιστή σας VAIO

- Διάσωση (δημιουργία αντιγράφων ασφαλείας) των δεδομένων σας

- Διαγραφή όλων των δεδομένων από την ενσωματωμένη συσκευή αποθήκευσης

### Περιβάλλον αποκατάστασης των Windows (Windows RE)

- Ανανέωση

Υπόδειξη

- Για περισσότερες πληροφορίες, ανατρέξτε στο αρχείο βοήθειας που περιλαμβάνεται στο VAIO Care και το VAIO Care (λειτουργία Επαναφορά συστήματος): Αποκατάσταση ή συντήρηση του συστήματος (VAIO Care (Rescue Mode) : Recover or maintain your system).

- Μπορείτε επίσης να πραγματοποιήσετε ανάκτηση του υπολογιστή σας VAIO από το Περιβάλλον αποκατάστασης των Windows (Windows RE).

## Τι είναι η περιοχή επαναφοράς;

Η περιοχή επαναφοράς στην ενσωματωμένη συσκευή αποθήκευσης περιέχει δεδομένα για την ανάκτηση του συστήματος και των εφαρμογών. Τυπικά, δεν είναι δυνατή η τροποποίηση ή η διαγραφή δεδομένων σε αυτήν την περιοχή. Ωστόσο, υπάρχουν εφαρμογές που διατίθενται στο εμπόριο σχεδιασμένες γι' αυτόν το σκοπό.

## Γιατί πρέπει να δημιουργώ δίσκους επαναφοράς;

Οι δίσκοι επαναφοράς χρησιμοποιούνται για την επαναφορά του υπολογιστή σας VAIO στην αρχική του εργοστασιακή κατάσταση. Αν δεν είναι δυνατή η εκκίνηση των Windows και έχετε διαγράψει την περιοχή επαναφοράς, θα χρειαστείτε τους δίσκους επαναφοράς για να διεξάγετε την ανάκτηση.
Δημιουργήστε τους δίσκους επαναφοράς αμέσως μόλις ο υπολογιστής είναι έτοιμος προς χρήση.
Σχετικό θέμα
Δημιουργία δίσκων επαναφοράς
Ανανέωση του υπολογιστή σας VAIO
Ανάκτηση από την περιοχή επαναφοράς
Ανάκτηση από τους δίσκους επαναφοράς
Σημειώσεις για την ανάκτηση